钦定古今图书集成/明伦汇编/氏族典/第025卷 > 冯文盛
## 钦定古今图书集成/明伦汇编/氏族典/第025卷 > 冯文盛

按《江西通志》：“文盛，字士蒙，新昌人。万历举人，署教新
建，文衡著声。应四川聘，入闱，取士多得人。升山东高
苑知县，清水利，给牛种，邑人怀之。升南大理评事，转
寺正，持大狱如法，毫无阿徇。出知云南广南府。丁艰补岳州。岳滨洞庭多盗，悉心防护，民赖以安。擢贵州
兵备副使，饬戎靖苗，黔境安堵。”